Sag sit | SARIE
Sag sit	deur admin
Die Duitse meubelvervaardiger MBM In & Outdoor Furniture het dié oorgroot poef van 140 x 180 cm ontwerp. Dit is gemaak van hoëgehalte-materiaal en kom in kleure soos rooi, oranje, swart, lemmetjiegroen, kobaltblou en turkoois. Dit vorm om jou liggaam as jy daarin sit – jy kan selfs opkrul en slaap!
Koop dit @ R3 500 (BTW uitgesluit) by enige MBM-winkel landwyd, of besoek www.mbmafrica.co.za Bendegeweld dalk rede vir man se skietdood | Netwerk24
Deur Alet Van Der Walt 12 Julie 2018 20:29
Vier mans is in twee afsonderlike voorvalle in Lentegeur en Mitchells Plain doodgeskiet, van wie die een se dood moontlik met bendegeweld verband hou.
Kapt. FC van Wyk, ’n polisiewoordvoerder in die Wes-Kaap, sê Cameron Bailey (24) se lyk is naby die hoek van Imperial- en Swartklipstraat in Beacon Valley, Mitchells Plain, gekry.
Bailey was bekend as lid van die Fancy Boys-bende en is volgens Van Wyk deur ’n voetganger gevind. Bailey is in die kop geskiet, maar daar is geen ander leidrade op die toneel nie en niemand weet iets van die misdaad nie.
Die polisie het nog nie enige verdagtes geïdentifiseer nie.
Vroeër Donderdag omstreeks 12:00 is die polisie in Lentegeur na ’n toneel ontbied waar daar ’n skietery was.
Van Wyk sê drie mans is in ’n wit Ford Focus-motor op die hoek van Eisleben- en Morgensterstraat gekry.
Al drie mans, wat vermoedelik tussen 21 en 43 jaar oud was, is op die toneel dood verklaar.
Van Wyk sê die polisie vermoed hulle was op pad na Mitchells Plain. Hy sê volgens inligting het ’n groep mans in ’n ander voertuig verby die Ford Focus gery en verskeie skote afgevuur en al drie mans noodlottig gewond.
Dit is nie seker of die voorval ook met bendegeweld verband hou nie.
Meer oor: Mitchells Plain | Lentegeur | Bendegeweld | Skietdood
KYK: 1 dood, 1 beseer in skietery
Bendegeweld daal onder DA-beheer in PE
Pa langs baba van 4 maande doodgeskiet